Henricus, Dei gratia Autissiodorensis episcopus, universis presentes litteras inspecturis, salutem in Domino. Universitati vestre notum fieri volumus quod cum inter Willelmum Morandi burgensem de Karitate et Elisabeth de Anlesiaco ejus uxorem ex una parte, et abbatem et conventum sancti Satyri ex altera. Coram de Langiaco et de sancto Georgio, prioribus et archipresbytero de Anlesiaco, Nivernensis diocesis, a domino papa judicibus delegatis, contentio verteretur supra terra que dicitur de Sommerom, tandem bonorum virorum et maxime dictorum abbatis et conventus precibus inclinati, remiserunt et quittaverunt spontanei predicti Willelmus et Elisabeth uxor ejus, prefatis abbati et conventui imperpetuum dictam terram et quicquid in dicta terra juris habebant vel habere poterant vel debebant, fide in manu nostra corporaliter prestita, promittentes quod contra predicta venire et in dicta terra ratione osclii sive dotis seu alia ratione aliqua juris aliquid reclamare per se vel per alium de cetero nullatemus attemptabunt. In cujus rei memoriam ad peticionem utriusque partis fecimus presentes litteras sigilli nostri munimine roborari. Actum anno Domini millesimo ducentesimo trigesimo primo mense decembri.